Ռոբերտ Շիլլեր

Ռոբերտ Ջեյմս Բոբ Շիլլեր (, ), ամերիկացի ականավոր գիտնական-տնտեսագետ, տնտեսագիտական հայտնի գրքերի հեղինակ, Նոբելյան մրցանակի դափնեկիր՝ Ակտիվների գների փոփոխման էմպիրիկ վերլուծության համար (2013)։ Ներկայումս (2014) Յելի համալսարանի տնտեսագիտության Ստերլինգի պրոֆեսոր և Յելի մենեջմենթի դպրոցին կից գործող Յելի՝ ֆինանսների միջազգային կենտրոնի գիտաշխատող։ Շիլլերը MacroMarkets LLC ներդրումային կազմակերպության հիմնադիրն ու գլխավոր տնտեսագետն է։

Կենսագրություն 
Ռոբերտ Շիլլերը այն բազմաթիվ ամերիկացիներից մեկն է, ում ծնողները գաղթել են Լիտվայից 1918 թվականին՝ մինչև անկախության ձեռքբերումը։

Պապը՝ Իգնաս Սիլոմը տեղափոխվել էր ԱՄՆ 1908 թվականին։

Ռոբերտ Շիլլերը սովորել է Միչիգանի համալսարանում, որտեղ 1967 թվականին ստացել է բակալավրի աստիճան և Մասաչուսեթսի տեխնոլոգիական ինստիտուտում, որտեղ 1968 թվականին ստացել է մագիստրոսի, իսկ 1972 թվականին՝ դոկտորի աստիճան։ Դոկտորական թեզը պաշտպանել է Ֆրանկո Մոդիլյանիի ղեկավարությամբ։

Դասավանդել է Փենսիլվանիայի համալսարանի Ուորթոնի բիզնեսի դպրոցում և Մինեսոտայի համալսարանում։ 1980 թվականից Տնտեսագիտական հետազոտությունների ազգային բյուրոյի գիտաշխատող։ 1982 թվականից դասավանդում է Յելի համալսարանում։

2005 թվականին եղել է ԱՄՆ տնտեսագիտական ասոցիացիայի փոխնախագահը, իսկ 2006-2007 թվականներին՝ Արևելյան տնտեսագիտական ասոցիացիայի նախագահը։

Ռոբերտ Շիլլերը մտնում է աշխարհի հարյուր ամենաազդեցիկ տնտեսագետների մեջ։

Աշխատություններ

Գրականություն

Ծանոթագրություններ

Արտաքին հղումներ 
 Ռոբերտ Շիլլերի մասին Յելի համալսարանի կայքում 
 Ռոբերտ Շիլլերի մասին Յելի համալսարանի մենեջմենթի դպրոցում  

Ամերիկացի տնտեսագետներ
Ամերիկացի պրոֆեսորներ
Ամերիկացի նոբելյան մրցանակակիրներ
Միչիգանի համալսարանի շրջանավարտներ
Մասաչուսեթսի տեխնոլոգիական ինստիտուտի շրջանավարտներ
20-րդ դարի ամերիկացի տնտեսագետներ
Ամերիկացի գիտնականներ
Ամերիկացի գրողներ
Ամերիկացի մանկավարժներ
Ամերիկյան փիլիսոփայական ընկերության անդամներ